Kenia yleisurheilun maailmanmestaruuskilpailuissa

Sija     16px        16px        16px     Yhteensä 2.  65  58  48  171

Kenia on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä 161 mitalia, joista 62 on kultaisia. Se on Afrikan menestynein maa ja hallinnut erityisesti miesten kestävyysjuoksuja. Yhtä kultamitalia lukuun ottamatta sen kaikki MM-mitalit on saavutettu vähintään 400 metrin mittaisilta juoksumatkoilta. Pekingissä 2015 Kenia oli mitalitilaston ykkönen.

Yksittäisten lajien mitalitilastoissa Kenia on MM-kisojen menestynein maa miesten 800 metrin juoksussa, 1 500 metrin juoksussa, 5 000 metrin juoksussa sekä miesten ja naisten 3 000 metrin estejuoksussa ja miesten ja naisten maratonilla. Billy Konchellah voitti 800 metrillä kultaa vuosina 1987 ja 1991 sekä pronssia vuonna 1993, jolloin maailmanmestaruuden vei toinen kenialainen Paul Ruto. Seuraavat kolme maailmanmestaruutta voitti tanskalainen Wilson Kipketer, joka hänkin on alun perin kenialainen. Osakassa 2007 voitti 800 metrin kultaa kenialainen Alfred Kirwa Yego, Daegussa 2011 sekä Pekingissä 2015 David Rudisha ja Eugenessa 2022 Emmanuel Korir. Miesten 1 500 metrillä Kenia on voittanut viisi maailmanmestaruutta. Asbel Kiprop voitti vuosina 2011, 2013 ja 2015, Elijah Manangoi vuonna 2017 sekä Timothy Cheruiyot vuonna 2019. Miesten 5 000 metrillä Kenia on voittanut seitsemän maailmanmestaruutta. Yobes Ondieki oli mestari vuonna 1991, Ismael Kirui vuosina 1993 ja 1995, Daniel Komen vuonna 1997, Richard Limo vuonna 2001, Eliud Kipchoge vuonna 2003 ja Benjamin Limo vuonna 2005. Miesten estejuoksussa Kenia on yltänyt 13 kultamitaliin, minkä lisäksi kaksi maailmanmestaruutta on voittanut Keniasta Qatarin maajoukkueeseen ostettu Saif Saaeed Shaheen, entiseltä nimeltään Stephen Cherono. Kenian paidassa 3 000 metrin esteitten kultaa ovat juosseet Moses Kiptanui vuosina 1991, 1993 ja 1995, Kiptanuin vuonna 1997 hopealle jättänyt Wilson Boit Kipketer, Christopher Koskei vuonna 1999, Reuben Kosgei vuonna 2001, Brimin Kiprop Kipruto vuonna 2007, maan menestynein MM-kisaedustaja Ezekiel Kemboi vuosina 2009, 2011, 2013 ja 2015 sekä Conseslus Kipruto vuosina 2017 ja 2019. Miesten maratonilla kenialaisista ovat maailmanmestaruuden voittaneet Douglas Wakiihuri vuonna 1987, Luke Kibet vuonna 2007, Abel Kirui vuosina 2009 ja 2011 ja Geoffrey Kirui vuonna 2017. Naisten estejuoksussa maailmanmestaruuden ovat voittaneet Milcah Chemos Cheywa vuonna 2013, Hyvin Jepkemoi vuonna 2015 ja Beatrice Chepkoech vuonna 2019. Naisten maratonin kenialaiset maailmanmestarit ovat Catherine Ndereba vuosilta 2003 ja 2007, Edna Kiplagat vuosilta 2011 ja 2013 ja Ruth Chepngetich vuonna 2019. 

Ezekiel Kemboi on voittanut miesten estejuoksussa neljä kultamitalia ja saavutti jo niitä ennen kolme hopeamitalia. Faith Kipyegon on voittanut 1 500 metrillä kolme kultaa ja kaksi hopeaa ja lisäksi 5 000 metrillä yhden kullan. Vivian Cheruiyot on voittanut naisten 5 000 ja 10 000 metrillä neljä kultaa ja yhden hopean vuosina 2007–2015. Estejuoksun kolminkertainen maailmanmestari Moses Kiptanui saavutti kultamitaliensa lisäksi yhden hopean. Asbel Kiprop on voittanut kolme kertaa peräkkäin kultaa 1 500 metrillä vuosina 2011–2015. Kolme kertaa himmeämmille mitaleille on päässyt Paul Tergat, joka jäi 10 000 metrin juoksussa aina Etiopian Haile Gebrselassien taakse ja sai saaliikseen kaksi hopea- ja yhden pronssimitalin, sekä Paul Tanui, joka on ollut 10 000 metrillä pronssilla vuosina 2013, 2015 ja 2017. Keniasta muualle muuttaneista urheilijoista Bernard Lagat saavutti synnyinmaansa riveissä yhden MM-hopean vuonna 2001 mutta voitti Yhdysvaltain kansalaisena kaksi maailmanmestaruutta Osakassa 2007 sekä saavutti kaksi hopeaa ja yhden pronssin kaksissa seuraavissa kisoissa. Vuonna 2017 naisten maratonin voitti Bahrainia edustanut kenialaissyntyinen Rose Chelimo. Ensimmäisenä kenialaisena kenttälajin mitalin saavutti Julius Yego, joka voitti keihäänheitossa kultaa Pekingissä 2015. Kenian ensimmäinen pistesijoille eli kahdeksan parhaan joukkoon MM-kilpailuissa päässyt urheilija oli Julius Korir, joka Helsingissä 1983 sijoittui 3 000 metrin estejuoksussa seitsemänneksi. Hän oli noissa kisoissa ainoa kenialainen pistesijoilla, mutta sen jälkeen maa on voittanut vähintään yhden kultamitalin kaikissa MM-kisoissa.

 Kenian MM-mitalit kisoittain 

 Kisavuosi ja -paikka  Miehet  Naiset  Yhteensä  Kulta  Hopea  Pronssi   Kulta  Hopea  Pronssi   Kulta  Hopea  Pronssi  Yhteensä  Sijoitusmitalitilastossa 1983 Helsinki  0  0  0  0  0  0  0  0  0  0  – 1987 Rooma  3  0  0  0  0  0  3  0  0  3  5. 1991 Tokio  4  3  0  0  0  1  4  3  1  8  4. 1993 Stuttgart  3  3  3  0  0  1  3  3  4  10  4.  1995 Göteborg  2  1  2  0  0  1  2  1  3  6  6. 1997 Ateena  2  2  2  1  0  0  3  2  2  7  4. 1999 Sevilla  1  4  0  0  0  1  1  4  1  6  13. 2001 Edmonton  3  3  2  0  0  0  3  3  2  8  3. 2003 Pariisi  1  1  0  1  0  1  2  1  1  4  7. 2005 Helsinki  1  1  3  0  1  1  1  2  4  7  9. 2007 Osaka  3  2  3  2  1  2  5  3  5  13  2. 2009 Berliini  2  3  1  2  3  0  4  6  1  11  3. 2011 Daegu  4  3  0  3  5  3  7  8  3  18  2. 2013 Moskova  2  1  2  3  3  1  5  4  3  12  3. 2015 Peking  5  4  2  2  2  1  7  6  3  16  1. 2017 Lontoo  3  1  2  2  1  2  5  2  4  11  2. 2019 Doha  2  0  3  3  2  1  5  2  4  11  2. 2022 Eugene  1  2  1  1  3  2  2  5  3  10  4. 2023 Budapest  0  2  2  3  1  2  3  3  4  10  5. Yhteensä  42  36  28  23  22  20  65  58  48  171  2.

 Kenian MM-mitalit lajeittain 

 Miehet 

 Laji  Kulta  Hopea  Pronssi  Yhteensä 3 000 metrin estejuoksu  13  12  7  32 5 000 metrin juoksu  7  4  5  16 800 metrin juoksu  7  3  4  14 1 500 metrin juoksu  5  6  1  12 Maraton  5  3  1  9 10 000 metrin juoksu  3  7  9  19 400 metrin aitajuoksu  1  0  0  1 Keihäänheitto  1  0  0  1 4 × 400 metrin viestijuoksu  0  1  0  1 400 metrin juoksu  0  0  1  1

 Naiset 

 Laji  Kulta  Hopea  Pronssi  Yhteensä Maraton  5  5  1  11 5 000 metrin juoksu  5  6  3  14 10 000 metrin juoksu  4  3  7  14 3 000 metrin estejuoksu  3  4  5  12 800 metrin juoksu  3  2  2  7 1 500 metrin juoksu  3  2  1  6 3 000 metrin juoksu  0  0  1  1

 Kenian parhaat MM-mitaliurheilijat 

 Urheilija  Kulta  Hopea  Pronssi  Yhteensä  Vuodet Ezekiel Kemboi  4  3  0  7  2003–2015 Faith Kipyegon  4  2  0  6  2015–2023 Vivian Cheruiyot  4  1  0  5  2007–2015 Moses Kiptanui  3  1  0  4  1991–1997 Asbel Kiprop  3  0  0  3  2011–2015 Conseslus Kipruto  2  2  1  5  2013–2022 Hellen Onsando Obiri  2  1  1  4  2013–2022 Catherine Ndereba  2  1  0  3  2003–2007 Edna Kiplagat  2  1  0  3  2011–2017 Billy Konchellah  2  0  1  3  1987–1993 Ismael Kirui  2  0  0  2  1993–1995 Abel Kirui  2  0  0  2  2009–2011 David Rudisha  2  0  0  2  2011–2015 Janeth Jepkosgei  1  2  0  3  2007–2011 Milcah Chemos Cheywa  1  2  0  3  2009–2013 Brimin Kiprop Kipruto  1  1  2  4  2005–2015 Moses Tanui  1  1  0  2  1991–1993 Christopher Koskei  1  1  0  2  1995–1999 Wilson Boit Kipketer  1  1  0  2  1997–1999 Benjamin Limo  1  1  0  2  1999–2005 Eliud Kipchoge  1  1  0  2  2003–2007 Alfred Kirwa Yego  1  1  0  2  2007–2009 Elijah Manangoi  1  1  0  2  2015–2017 Timothy Cheruiyot  1  1  0  2  2017–2019 Beatrice Chepkoech  1  1  0  1  2019–2023 Sally Barsosio  1  0  1  2  1993–1997 Linet Masai  1  0  1  2  2009–2011 Eunice Jepkoech Sum  1  0  1  2  2013–2015 Hyvin Jepkemoi  1  0  1  2  2015–2017 Mary Moraa  1  0  1  2  2022–2023 Paul Kipkoech  1  0  0  1  1987 Douglas Wakiihuri  1  0  0  1  1987 Yobes Ondieki  1  0  0  1  1991 Paul Ruto  1  0  0  1  1993 Daniel Komen  1  0  0  1  1997 Richard Limo  1  0  0  1  2001 Charles Kamathi  1  0  0  1  2001 Reuben Kosgei  1  0  0  1  2001 Luke Kibet  1  0  0  1  2007 Nicholas Bett  1  0  0  1  2015 Julius Yego  1  0  0  1  2015 Geoffrey Kirui  1  0  0  1  2017 Ruth Chepngetich  1  0  0  1  2019 Emmanuel Korir  1  0  0  1  2022 Paul Tergat  0  2  1  3  1995–1999 Patrick Sang  0  2  0  2  1991–1993 Sylvia Kibet  0  2  0  2  2009–2011

 Lähteet 










Luokka:Kenian yleisurheilu
Luokka:Yleisurheilun maailmanmestaruuskilpailut maittain